
82                                                                  DR 30.7.2018                                                       

 
Untuk makluman, jumlah yang diperuntukkan kepada program sedia ada PERMATA 

pada tahun 2018 adalah sebanyak RM75.19 juta. Perkara yang menjadi persoalan pada saya 
adalah apakah matlamat sebenarnya PERMATApintar ini? Mengapakah PERMATApintar 
tidak diletakkan di bawah Kementerian Pendidikan? Berapa ramai murid-murid yang telah 
dihasilkan oleh PERMATApintar ini?  

Siapakah yang layak untuk memohon atau mendapatkan pendidikan awal kanak-
kanak di dalam program PERMATApintar ini? Saya minta penjelasan Kerajaan Pakatan 
Harapan, adakah program PERMATApintar ini perlu dikaji semula? Sekiranya program ini 
tidak mencapai objektif penubuhannya, adalah molek sekiranya program PERMATApintar ini 
diberhentikan serta-merta. 

Kedua, Jabatan Kemajuan Masyarakat atau lebih sinonim di kalangan masyarakat 
umum sebagai KEMAS adalah lanjutan dari Bahagian Pelajaran Dewasa yang telah 
ditubuhkan pada tahun 1961 melalui Kertas Kabinet Bilangan 385/25/60 dengan memberi 
fokus utama kepada Program Pembasmian Masyarakat Buta Huruf. Pusat pendidikan awal 
kanak-kanak ini yang telah diasaskan oleh Kerajaan Barisan Nasional dahulu perlu dikaji 
semula kerana saya mahu institusi pendidikan adalah institusi yang bebas daripada pengaruh 
sebarang parti politik. Jika dilihat pada institusi pendidikan awal kanak-kanak negara buat 
masa ini, kita mempunyai Tabika KEMAS, prasekolah, PERMATApintar dan pelbagai taska 
swasta.  

Saya ingin menyarankan supaya pihak kerajaan khususnya pihak Kementerian 
Pendidikan melaksanakan pelan hala tuju pendidikan awal kanak-kanak agar dapat 
diselaraskan supaya kos yang dibelanjakan akan dapat dikurangkan, seterusnya matlamat 
pendidikan awal kanak-kanak seperti perkembangan menyeluruh kanak-kanak, keselamatan 
akademik untuk bersekolah, penjagaan kanak-kanak, perkembangan persekolahan kanak-
kanak, pendidikan keibubapaan, perkembangan kerohanian dan perkembangan daya kreatif 
dapat dicapai. 

Tuan Yang di-Pertua, di Parlimen Sekijang juga terdapat isu yang melibatkan 
Sekolah Menengah Agama Al-Khairiah, Segamat. Sekolah ini merupakan sekolah yang 
berstatuskan sekolah bantuan modal yang mana tanah bagi tapak sekolah ini adalah bukan 
milik kerajaan. Oleh kerana itu, pembangunan infrastrukturnya seperti tambahan bangunan 
kelas, makmal komputer dan padang sekolah ini agak tercicir atas alasan tanah di sekolah 
ini bukan tanah kerajaan atau bukan milik kerajaan. Saya menyeru agar pihak kementerian 
melihat semula semua sekolah di Malaysia khususnya sekolah-sekolah yang didirikan di atas 
tanah bukan milik kerajaan supaya pembangunan infrastruktur sekolah dapat diselarikan 
seperti mana sekolah-sekolah yang lain. 

Tuan Yang di-Pertua, Majlis Perbandaran Segamat telah dinaiktarafkan sebagai 
Majlis Perbandaran pada 1 Januari 2018. Beberapa usaha untuk menjadikan Daerah 
Segamat sebagai salah sebuah daerah yang terbaik sedang giat dijalankan. Namun begitu, 
beberapa isu timbul yang telah merencatkan usaha ini perlu diambil kira. Antaranya, terdapat 
beberapa bangunan di Segamat yang telah menjadi ‘gajah putih’ merupakan satu pembaziran 
yang sangat ketara. Pembinaan beberapa bangunan tinggi dan mewah yang pada awalnya 
bagi menjana pertumbuhan ekonomi dan pelancongan di Segamat telah jauh terpesong.  

Kerajaan terdahulu rancak membina bangunan tanpa melihat keperluan bangunan 
tersebut di Daerah Segamat yang telah mengheret kepada pembaziran. Contoh bangunan 
yang telah mengheret kepada pembaziran ialah Bangunan UMNO yang terletak di tengah-
tengah Bandar Segamat. Ia hanya- rasa saya sekarang sesuai untuk pemeliharaan burung 
walet sahaja. Itu pun rasa saya burung-burung itu pun tidak sanggup hendak singgah di situ... 
[Dewan ketawa] 

■1750 

Tambahan lagi, terdapat juga bangunan dan kuarters-kuarters kerajaan yang telah 
usang dan telah lama ditinggalkan, dibiarkan begitu sahaja tanpa ada sebarang tindakan 
yang diambil.  

 

 

 



Untuk makluman, jumlah yang diperuntukkan kepada program sedia ada PERMATA. pada tahun 2018 adalah sebanyak RM75.19 juta. Perkara yang menjadi persoalan pada saya adalah apakah matlamat sebenarnya PERMATApintar ini? Mengapakah PERMATApintar tidak diletakkan di bawah Kementerian Pendidikan? Berapa ramai murid-murid yang telah dihasilkan oleh PERMATApintar ini?. Siapakah yang layak untuk memohon atau mendapatkan pendidikan awal kanak- kanak di dalam program PERMATApintar ini? Saya minta penjelasan Kerajaan Pakatan Harapan, adakah program PERMATApintar ini perlu dikaji semula? Sekiranya program ini tidak mencapai objektif penubuhannya, adalah molek sekiranya program PERMATApintar ini diberhentikan serta-merta. Kedua, Jabatan Kemajuan Masyarakat atau lebih sinonim di kalangan masyarakat umum sebagai KEMAS adalah lanjutan dari Bahagian Pelajaran Dewasa yang telah ditubuhkan pada tahun 1961 melalui Kertas Kabinet Bilangan 385/25/60 dengan memberi fokus utama kepada Program Pembasmian Masyarakat Buta Huruf. Pusat pendidikan awal kanak-kanak ini yang telah diasaskan oleh Kerajaan Barisan Nasional dahulu perlu dikaji semula kerana saya mahu institusi pendidikan adalah institusi yang bebas daripada pengaruh sebarang parti politik. Jika dilihat pada institusi pendidikan awal kanak-kanak negara buat masa ini, kita mempunyai Tabika KEMAS, prasekolah, PERMATApintar dan pelbagai taska swasta. Saya ingin menyarankan supaya pihak kerajaan khususnya pihak Kementerian Pendidikan melaksanakan pelan hala tuju pendidikan awal kanak-kanak agar dapat diselaraskan supaya kos yang dibelanjakan akan dapat dikurangkan, seterusnya matlamat pendidikan awal kanak-kanak seperti perkembangan menyeluruh kanak-kanak, keselamatan akademik untuk bersekolah, penjagaan kanak-kanak, perkembangan persekolahan kanak- kanak, pendidikan keibubapaan, perkembangan kerohanian dan perkembangan daya kreatif dapat dicapai. Tuan Yang di-Pertua, di Parlimen Sekijang juga terdapat isu yang melibatkan Sekolah Menengah Agama Al-Khairiah, Segamat. Sekolah ini merupakan sekolah yang berstatuskan sekolah bantuan modal yang mana tanah bagi tapak sekolah ini adalah bukan milik kerajaan. Oleh kerana itu, pembangunan infrastrukturnya seperti tambahan bangunan kelas, makmal komputer dan padang sekolah ini agak tercicir atas alasan tanah di sekolah ini bukan tanah kerajaan atau bukan milik kerajaan. Saya menyeru agar pihak kementerian melihat semula semua sekolah di Malaysia khususnya sekolah-sekolah yang didirikan di atas tanah bukan milik kerajaan supaya pembangunan infrastruktur sekolah dapat diselarikan seperti mana sekolah-sekolah yang lain. Tuan Yang di-Pertua, Majlis Perbandaran Segamat telah dinaiktarafkan sebagai Majlis Perbandaran pada 1 Januari 2018. Beberapa usaha untuk menjadikan Daerah Segamat sebagai salah sebuah daerah yang terbaik sedang giat dijalankan. Namun begitu, beberapa isu timbul yang telah merencatkan usaha ini perlu diambil kira. Antaranya, terdapat beberapa bangunan di Segamat yang telah menjadi 'gajah putih' merupakan satu pembaziran yang sangat ketara. Pembinaan beberapa bangunan tinggi dan mewah yang pada awalnya bagi menjana pertumbuhan ekonomi dan pelancongan di Segamat telah jauh terpesong. Kerajaan terdahulu rancak membina bangunan tanpa melihat keperluan bangunan tersebut di Daerah Segamat yang telah mengheret kepada pembaziran. Contoh bangunan yang telah mengheret kepada pembaziran ialah Bangunan UMNO yang terletak di tengah- tengah Bandar Segamat. Ia hanya- rasa saya sekarang sesuai untuk pemeliharaan burung walet sahaja. Itu pun rasa saya burung-burung itu pun tidak sanggup hendak singgah di situ... [Dewan ketawa]. #1750. Tambahan lagi, terdapat juga bangunan dan kuarters-kuarters kerajaan yang telah usang dan telah lama ditinggalkan, dibiarkan begitu sahaja tanpa ada sebarang tindakan yang diambil.